Ο **Σπύρος Γόγολος** (11 Αυγούστου 1978) είναι Έλληνας παλαίμαχος αμυντικός ποδοσφαιριστής, διεθνής με την Εθνική Ελπίδων. Στο τέλος της σεζόν 2009-2010 είχε παίξει σε πάνω από 300 ματς πρωταθλήματος και είχε πετύχει πέντε γκολ.

Βιογραφικό
----------

Ο Σπύρος Γόγολος γεννήθηκε στις 11 Αυγούστου 1978 στο Καρβουνάρι Θεσπρωτίας όπου έκανε τα πρώτα ποδοσφαιρικά του βήματα. Ακολούθως αγωνίστηκε στο **Σούλι Παραμυθιάς**, στη Δ’ Εθνική και στη συνέχεια πήγε στην Α.Ο. Κέρκυρα. Εντάχθηκε στην πρώτη ομάδα το 1995 τότε που η Κέρκυρα αγωνιζόταν στη Δ΄ Εθνική κατηγορία χωρίς να αγωνιστεί. Η ομάδα αναδείχθηκε πρωταθλήτρια και την επόμενη σεζόν, στη Γ΄ Εθνική, ο Γόγολος αγωνίστηκε σε 21 παιχνίδια και έγινε ευρύτερα γνωστός.

Το 1997 πήρε μεταγραφή στην Καλλιθέα, ομάδα Β΄ Εθνικής, στην οποία αγωνίστηκε ως βασικός για 2,5 περιόδους.

Τον Ιανουάριο του 2000 αποκτήθηκε από τον ΠΑΟΚ, στον οποίο όμως δεν αγωνίστηκε καθόλου καθώς δέχτηκε τον δανεισμό του στον Πανιώνιο ως εκ των ανταλλαγμάτων για τη μεταγραφή του Δημήτρη Ναλιτζή. Στον Πανιώνιο έπαιξε για δύο χρόνια.

Τον Ιανουάριο του 2002 επέστρεψε στην Καλλιθέα, με την οποία κέρδισε την άνοδο στην Α΄ Εθνική την ίδια περίοδο. Συνέχισε να αγωνίζεται στην ίδια ομάδα ως το 2004. 

Από τη σεζόν 2004-05 αγωνίζονταν στον Άρη Θεσσαλονίκης στη θέση του κεντρικού αμυντικού.Για τα επόμενα 2 χρόνια, ο Γόγολος υπήρχε βασικό γρανάζι της ομάδας συμμετέχοντας σε 69 αγώνες σε όλες τις διοργανώσεις (35 συμμετοχές στη Α’ Εθνική, 24 στην Β’ Εθνική, 8 στο Κύπελλο Ελλάδας και 2 στο Κύπελλο ΟΥΕΦΑ) και σημείωσε 4 τέρματα εκ των οποίων τα 3 για το πρωτάθλημα και 1 για το Κύπελλο. Πραγματοποίησε το ντεμπούτο του με την κίτρινη φανέλα στις 18 Σεπτεμβρίου 2004, στον εκτός έδρας αγώνα της ομάδας του με την Skoda Ξάνθης. .

Στις 4 Ιανουαρίου 2008 συμφώνησε να λύσει το συμβόλαιο του με την ομάδα της Θεσσαλονίκης και να συνεχίσει την καριέρα του στον Π.Α.Σ. Γιάννινα.

Τον Ιανουάριο του 2010 φεύγει από το Ελληνικό πρωτάθλημα για να συνεχίσει στο Κυπριακό και στην Α' Εθνικη κατηγορία στον Ερμη Αραδίπου,την επομενη σεζόν στον Αγροτικό Αστέρα και το 2011 στην Αναγεννηση Δερύνειας, ομάδα επίσης της Α' κατηγορίας Κύπρου με γεμάτη σεζόν σε πρωτάθλημα και κύπελλο .

Τη σεζόν 2012-2013 επέστρεψε στο ελληνικό πρωτάθλημα για λογαριασμό της ομάδας του Ολυμπιακού Βόλου και ολοκλήρωσε την καριέρα του ως επαγγελματίας ποδοσφαιριστή , τη σεζόν 2013-14, αγωνιζόμενος με τη φανέλα της Λαμίας με την οποία και πανηγύρισε την άνοδο στην Β’ Εθνική.

Μετά το τέλος της καριέρας του ως αθλητής, εργάστηκε ως προπονητής ποδοσφαίρου σε Ελευθεριακό, Θύελλα Περιστερώνα και Π.Ο. Μουδανιών. 

Το Φλεβάρη του 2023 ξεκίνησε να εργάζεται ως βοηθός προπονητή στην ομάδα Κ-19 του Άρη Θεσσαλονίκης  και από καλοκαίρι της ίδιας χρονιάς ως προπονητής της Κ-15 του συλλόγου.

Καριέρα
-------

| Έτη | Σύλλογος | Συμμετοχές | Γκολ |
| --- | --- | --- | --- |
| 1995-97 |  Α.Ο. Κέρκυρα | 21 + 2 (κύπ.) | 0 |
| 1997-Δεκ. 1999 |  Γ.Σ. Καλλιθέα | 66 + 6 (κύπ.) | 1 |
| Ιαν. 2000 – Δεκ. 2001 |  Πανιώνιος | 40 + 15 (κύπ.) | 0 + 1 (κύπ.) |
| Ιαν. 2002-2004 |  Γ.Σ. Καλλιθέα | 54 + 3 (κύπ.) | 0 |
| 2004-08 (α΄) |  Άρης Θεσσαλονίκης | 59 + 8 (κύπ.) + 2 (ευρ.) | 3 + 1 (κύπ.) |
| 2007-08 (β΄) |  Π.Α.Σ. Γιάννινα | 15 β'εξαμ. |
| 2008-09 | 20 (πρωτ.) |
| 2009-10 |  Ερμής Αραδίππου | Α' εθν. κατηγορία Κύπρου | 12 (πρωτ.β'εξαμ.) + 4 (κύπελλο.) |
| 2010-11 (β΄) |  Αγροτικός Αστέρας | 30 (πρωτ.) |
| 2011-2012 |  Αναγέννηση Δερύνειας | Α'εθν.κατηγορία Κύπρου | Συμμετοχές 20 |
| 2012-2013 |  Ολυμπιακός Βόλου |
| 2013-2014 |  Λαμία |
| Ελλάδα Ελλάδα Ελπίδων | 5 | 0 |

* **κύπ.**: συμμετοχές ή γκολ σε αγώνες Κυπέλλου.
* **ευρ.**: συμμετοχές ή γκολ σε ευρωπαϊκούς αγώνες.

Παραπομπές
----------

1. ↑   Skoda Ξάνθης - Άρης Θεσσαλονίκης 3-1
2. ↑
3. ↑  Επέστρεψε στον Άρη ο Σπύρος Γόγολος - Εντάχθηκε στο επιτελείο της Κ19
4. ↑  ΠΑΕ ΑΡΗΣ: Τμήματα υποδομής

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* "Super League 2007-2008. Ο απόλυτος οδηγός", εφ. SportDay, Σεπτέμβριος 2007.
* "Football League Αφιέρωμα 2010-2011", εφ. Εξέδρα, 11/9/2010.
* sportday.gr: Συνέντευξη Σπύρος Γόγολος: «Μου είναι αδύνατο να ξεπεράσω το γκολ του Γιαννακόπουλου στο Μπόλτον - Άρης»